Με Σουντανί και μεγάλα ζόρια ο Ολυμπιακός.



Οι «ερυθρόλευκοι» επικράτησαν 2-1 του ΟΦΗ στο «Γ. Καραϊσκάκης» για την τρίτη τους σερί νίκη στο πρωτάθλημα, που τους διατήρησε μόνους πρώτους στην κορυφή της Super League.



Ο Αλγερινός άσος «καθάρισε» με δύο τέρματα (11’, 57’) για τους Πειραιώτες, με το δεύτερο να είναι πανέμορφο, ενώ ο Ναμπί με ΓΚΟΛΑΡΑ είχε ισοφάρισε στις καθυστερήσεις του πρώτου μέρους.



Ωραίο το παιχνίδι στο Φάληρο, με τους φιλοξενούμενους να εμφανίζονται κάτι παραπάνω από αξιόμαχοι, να ξεδιπλώνουν και πάλι τις επιθετικές τους αρετές και να αποδεικνύουν ότι μόνο τυχαία δεν βρίσκονται στις υψηλές θέσεις της βαθμολογίας.



Από ένα δοκάρι είχαν οι δύο ομάδες. Με τον Λοβέρα στο 3’ οι Πειραιώτες, με τον Ναμπί στο 54’ οι φιλοξενούμενοι, ενώ έπειτα από χρήση VAR -ορθώς- δεν μέτρησε τέρμα του Γκερέρο στο 66ο λεπτό.



Έντονες διαμαρτυρίες για πέναλτι από τους φιλοξενούμενους στο 33’ έπειτα από μαρκάρισμα του Σεμέδο στον Φιγκεϊρέδο, σε μια φάση που χωράει συζήτηση και θα μπορούσε να δείξει την άσπρη βούλα ο Παπαδόπουλος (είχε ενδοεπικοινωνία με τον VAR), που έκανε συνολικά κακή διαιτησία.



Πώς ξεκίνησαν







Το ματς

Επίθεση, αλλά και από τους δύο. Με διαφορετικό «σενάριο» από αυτό που παίζεται στα ματς του Ολυμπιακού στο Φάληρο (εξαιρώντας τα ντέρμπι) και ξεκίνησε και κύλησε το παιχνίδι. Ο ΟΦΗ έμεινε πιστός στη φιλοσοφία του και δεν ταμπουρώθηκε πίσω με το «καλημέρα», βοηθώντας στο να γίνει ματς ένα ελκυστικό και με καλό ρυθμό παιχνίδι. Η πρώτη επιθετική προσπάθεια άνηκε στην ομάδα του Σίμου, αλλά η πρώτη ευκαιρία (και μάλιστα μεγάλη) χάθηκε από τους Πειραιώτες. Ο Σεμέδο στο 2’ έφυγε στην πλάτη της άμυνας, αλλά ήταν εκτεθειμένος και στα καπάκια ο Λοβέρα έπιασε ωραίο σουτ από τα όρια της μεγάλης περιοχής και με την επέμβαση του Σωτηρίου η μπάλα χτύπησε στο αριστερό δοκάρι. Οι Πειραιώτες ρόλαραν επιθετικά σταδιακά. Αφού Ποντένσε και Γκιγέρμε άφησαν τη δουλειά στη μέση στο 8’, αλλά όχι ο Σουνταντί τρία λεπτά μετά.







Ο Αλγερινός έπιασε σκαστή κεφαλιά μετά τη σέντρα του Πορτογάλου, χωρίς να αφήσει περιθώρια αντίδρασης στον Σωτηρίου. Ο ΟΦΗ ξεκίνησε να ανεβαίνει μετά το 20λεπτο και λίγο έλειψε να κάνει κατευθείαν τη ζημιά, αφού ο Τσιλιανίδης έφυγε στην πλάτη της αντίπαλης άμυνας και ο Αβραάμ Παπαδόπουλος έκανε σωτήριο τάκλιν. Ο Ποντένσε είχε μια από τις γνώριμες αντιδράσεις του μέσα από την περιοχή στο 24’ και παρέμεινε το 1-0. Ο ΟΦΗ ναι μεν δεν είχε αρκετές τελικές, αλλά ήταν αρκετά επικίνδυνος στην κόντρα. Μια τέτοια φάση ήταν και η περίπτωση του Φιγκεϊρέδο, που βρέθηκε μέσα στην περιοχή σε θέση βολής, αλλά η φάση σταμάτησε με την επέμβαση του Σεμέδο. Για την οποία ζήτησαν πέναλτι οι φιλοξενούμενοι, με τον Πορτογάλο να μην βρίσκει μπάλα, αλλά το πόδι του Βραζιλιάνου, σε μια δύσκολη φάση, όπου ο παίκτης του ΟΦΗ πιθανόν να έχει ξεκινήσει να πέφτει πριν την επαφή. Σίγουρα, έχουν υποδειχθεί παραβάσεις σε παρόμοια μαρκαρίσματα, είπε «όχι» ο VAR.



Ο Σουντανί δεν σκόραρε στο 40’ από δύσκολη γωνία έπειτα από ακόμη μια επιτυχημένη συνεργασία με τον Ποντένσε και οι ερυθρόλευκοι που και πάλι δεν ήταν αποτελεσματικοί το πλήρωσαν στις καθυστερήσεις. Ο Ναμπί έπιασε σουτάρε από το ημικύκλιο της μεγάλης περιοχής και ο Σα ομολογουμένως δεν θα μπορούσε να κάνει κάτι στη φάση. Λίγο έλειψε να κάνει κι άλλη ζημιά ο ΟΦΗ πριν το φινάλε, αλλά υποδείχθηκε οφσάιντ ο παίκτης των Κρητικών, προτού ο Μαρινάκης αστοχήσει από το μισό μέτρο.







Ο Ολυμπιακός ζεστάθηκε με την άστοχη κεφαλιά του Τοροσίδη (51’) από κόρνερ στο δεύτερο μέρος, αλλά η καλύτερη φάση σε αυτό το διάστημα άνηκε στους φιλοξενούμενους. Ο Ναμπί επιβεβαίωσε ότι μόνο τυχαία δεν έπιασε το σουτ στο 1-1 και με συρτό σουτ έστειλε την μπάλα στο αριστερό δοκάρι. Δευτερόλεπτα μετά οι γηπεδούχοι άγγιξαν το 2-1 στη συνεργασία Ποντένσε - Σουντανί και Γκερέρο, που πιθανόν να έδειξαν παραπάνω αλτρουισμό.



Ωστόσο, στο 57’ ο Σουντανί δεν το σκέφτηκε και μετά την μπαλιά του Γκερέρο (έπειτα από λάθος του Νάστου) εκτέλεσε δίχως δεύτερη σκέψη, πετυχαίνοντας ωραίο γκολ. Στο 66’ ο Ολυμπιακός έκανε πιθανότατα την πιο ωραία επίθεσή του στο ματς, η μπάλα κατέληξε στα δίχτυα, αλλά δεν υπήρξε γκολ. Οι Πειραιώτες βγήκαν τάχιστα στην αντεπίθεση, με Σουντανί και Γκασπάρ να κάνουν τη δουλειά από τα δεξιά και τον Μασούρα να δίνει στο... πιάτο το γκολ για τον Γκερέρο, που εκτέλεσε από κοντά. Ωστόσο, ο Αλγερινός ήταν σε αντικανονική θέση και υποδείχθηκε μέσω VAR.



Στο τελευταίο μέρος του αγώνα, η ομάδα του Μαρτίνς έκατσε πίσω έπαιξε και με τον χρόνο (αφού ο Γκερέρο δεν καθάρισε το παιχνίδι στο 78’), δίνοντας μέτρα στον ΟΦΗ, που πίεσε τον Ολυμπιακό που έδειξε κάπως αγχωμένος στο τέλος. Ωστόσο, δεν βρήκε καθαρή ευκαιρία στο φινάλε, αλλά ένα σουτ του Σεμέντο πάνω στον Σα.



Ολυμπιακός (Πέδρο Μαρτίνς): Σα, Κούτρης, Παπαδόπουλος, Σεμέδο, Τοροσίδης (63' Γκασπάρ), Γκιγέρμε, Μπουχαλάκης, Ποντένσε, Λοβέρα (56' Μασούρας), Σουντανί (82' Καμαρά) και Γκερέρο.



Στον πάγκο έμειναν: Αλέν, Ελ Αραμπί, Μεριά, Ραντζέλοβιτς



ΟΦΗ (Γιώργος Σίμος): Σωτηρίου, Μαρινάκης, Νάστος (64' Κουτρουμπής), Γιαννούλης, Κοροβέσης, Νέιρα, Μεγιάδο - Τσιλιανίδης (87' Βαζ), Ναμπί, Σεμέδο, Φιγκεϊρέδο (71' Μάνος).



Στον πάγκο έμειναν: Γουάλει, Σακόρ, Στάϊκος και Μπράουν



Γήπεδο:«Γ. Καραϊσκάκης»



Διαιτητής: Παπαδόπουλος (Μακεδονίας)



Βοηθοί: Νικολαΐδης (Μακεδονίας), Πάτρας (Μακεδονίας)



VAR: Κουμπαράκης (Θράκης), Σάββας (Σερρών)







Το live του αγώνα

